DELEGIRANA UREDBA KOMISIJE (EU) 2020/1182

z dne 19. maja 2020

o spremembi dela 3 Priloge VI k Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (1), in zlasti člena 37(5) Uredbe,

ob upoštevanju naslednjega:

(1) Tabela 3 v delu 3 Priloge VI k Uredbi (ES) št. 1272/2008 vsebuje seznam usklajenih razvrstitev in označitev nevarnih snovi na podlagi meril iz delov 2 do 5 Priloge I k navedeni uredbi.

(2) Predlogi za uvedbo usklajenih razvrstitev in označitev nekaterih snovi ter posodobitev ali črtanje usklajenih razvrstitev in označitev nekaterih drugih snovi so bili v skladu s členom 37 Uredbe (ES) št. 1272/2008 poslani Evropski agenciji za kemikalije (v nadaljnjem besedilu: Agencija). Na podlagi mnenj (2) o navedenih predlogih, ki jih je izdal Odbor za oceno tveganja (v nadaljnjem besedilu: odbor RAC) pri Agenciji, ter na podlagi pripomb zainteresiranih strani je primerno uvesti, posodobiti ali črtati usklajene razvrstitve in označitve nekaterih snovi. Navedena mnenja odbora RAC so: — mnenje z dne 8. junija 2018 o dušikovi kislini ... % [C ≤ 70 %], — mnenje z dne 9. marca 2018 o silicijkarbidnih vlaknih (premera < 3 μm, dolžine > 5 μm in z razmerjem med širino in višino ≥ 3 : 1), — mnenje z dne 8. junija 2018 o trimetoksivinilsilanu; trimetoksi(vinil)silanu, — mnenje z dne 8. junija 2018 o tris(2-metoksietoksi)vinilsilanu; 6-(2-metoksietoksi)-6-vinil-2,5,7,10-tetraoksa-6-silaundekanu, — mnenje z dne 8. junija 2018 o dimetil disulfidu, — mnenje z dne 8. junija 2018 o granuliranem bakru, — mnjenje z dne 30. novembra 2018 o bis(N-hidroksi-N-nitrozocikloheksilaminato-O,O’)bakru; bis(N-cikloheksil-diazen-dioksi)-bakru; [Cu-HDO], — mnenje z dne 14. septembra 2018 o dioktiltin dilauratu; [1] derivatih stanana, dioktil-, bis(koko aciloksi); [2], — mnenje z dne 30. novembra 2018 o dibenzo[def,p]krizenu; dibenzo[a,l]pirenu, — mnenje z dne 9. marca 2018 o ipkonazolu (ISO); (1RS,2SR,5RS;1RS,2SR,5SR)-2-(4-klorobenzil)-5-izopropil-1-(1H-1,2,4-triazol-1-ilmetil)ciklopentanolu, — mnenje z dne 8. junija 2018 o bis(2-(2-metoksietoksi)etil)etru; tetraglimu, — mnenje z dne 8. junija 2018 o paklobutrazolu (ISO); (2RS,3RS)-1-(4-klorofenil)-4,4-dimetil-2-(1H-1,2,4-triazol-1-il)pentan-3-olu, — mnenje z dne 8. junija 2018 o 2,2-bis(bromometil) propan-1,3-diolu, — mnenje z dne 14. septembra 2018 o geraniolu; (2E)-3,7-dimetilokta-2,6-dien-1-olu, — mnenje z dne 28. januarja 2019 o 2-(4-terc-butilbenzil)propionaldehidu, — mnenje z dne 9. marca 2018 o MCPA-tioetilu (ISO); S-etil (4-kloro-2-metilfenoksi)etantioatu; S-etil 4-kloro-o-toliloksitioacetatu, — mnenje z dne 9. marca 2018 o diizooktil ftalatu, — mnenje z dne 14. septembra 2018 o 4-{[(6-kloropiridin-3-il)metil](2,2-difluoroetil)amino}furan-2(5H)-onu; flupiradifuronu, — mnenje z dne 30. novembra 2018 o tienkarbazon-metilu (ISO); metil 4-[(4,5-dihidro-3-metoksi-4-metil-5-okso-1H-1,2,4-triazol-1-il)karbonilsulfamoil]-5-metiltiofen-3-karboksilatu, — mnenje z dne 9. marca 2018 o L-(+)-mlečni kislini; (2S)-2-hidroksipropanojski kislini, — mnenje z dne 9. marca 2018 o 2-metoksietil akrilatu, — mnenje z dne 8. junija 2018 o glioksilni kislini ... %, — mnenje z dne 14. septembra 2018 o natrijevem N-(hidroksimetil)glicinatu; [formaldehidu, ki se sprošča iz natrijevega N-(hidroksimetil)glicinata], — mnenje z dne 30. novembra 2018 o kalijevem (oksido-NNO-azoksi)cikloheksanu; kalijevi soli cikloheksilhidroksidiazen 1-oksida; [K-HDO], — mnenje z dne 14. septembra 2018 o mecetronijevem etilsulfatu; N-etil-N,N-dimetilheksadekan-1-aminijevem etil sulfatu; mecetronijevem etil sulfatu [MES], — mnenje z dne 9. marca 2018 o (2RS)-2-[4-(4-klorofenoksi)-2(trifluorometil)fenil]-1-(1H-1,2,4-triazol-1-il)propan-2-olu; mefentriflukonazolu, — mnenje z dne 30. novembra 2018 o oksatiapiprolinu (ISO); 1-(4-{4-[5-(2,6-difluorofenil)-4,5-dihidro-1,2-oksazol-3-il]-1,3-tiazol-2-il}piperidin-1-il)-2-[5-metil-3-(trifluorometil)-1H-pirazol-1-il]etanonu, — mnenje z dne 14. septembra 2018 o cinkovem piritionu; (T-4)-bis[1-(hidroksi-.kappa.O)piridin-2(1H)-tionato-.kappa.S]cinku, — mnenje z dne 30. novembra 2018 o 3-kloro-4-(klorometil)-1-[3-(trifluorometil)fenil]pirolidin-2-onu; flurokloridonu (ISO), — mnenje z dne 30. novembra 2018 o 4,5-dikloro-2-oktil-2H-izotiazol-3-onu; [DCOIT], — mnenje z dne 8. junija 2018 o 2-metil-1,2-benzotiazol-3(2H)-onu; [MBIT], — mnenje z dne 30. novembra 2018 o 3-(difluorometil)-1-metil-N-(3’,4’,5’-trifluorobifenil-2-il)pirazol-4-karboksamidu; fluksapiroksadu, — mnenje z dne 8. junija 2018 o N-(hidroksimetil)akrilamidu; metilolakrilamidu; [NMA], — mnenje z dne 15. oktobra 2018 o 5-fluoro-1,3-dimetil-N-[2-(4-metilpentan-2-il)fenil]-1H-pirazol-4-karboksamidu; 2’-[(RS)-1,3-dimetilbutil]-5-fluoro-1,3-dimetilpirazol-4-karboksanilidu; penflufenu, — mnenje z dne 30. novembra 2018 o iprovalikarbu (ISO); izopropil [(2S)-3-metil-1-{[1-(4-metilfenil)etil]amino}-1-oksobutan-2-il]karbamatu, — mnenje z dne 30. novembra 2018 o siltiofamu (ISO); N-alil-4,5-dimetil-2-(trimetilsilil)tiofen-3-karboksamidu, — mnenje z dne 9. marca 2018 o margoza ekstraktu [hladno stisnjenem olju iz oluščenih semen Azadirachte indice, ekstrahiranem s superkritičnim ogljikovim dioksidom], — mnenje z dne 8. junija 2018 o dušikovi kislini ... % [C > 70 %], — mnenje z dne 9. marca 2018 o oktametilciklotetrasiloksanu; [D4], — mnenje z dne 30. novembra 2018 o pirimifos-metilu (ISO); O-[2-(dietilamino)-6-metilpirimidin-4-il] O,O-dimetil fosforotioatu, — mnenje z dne 30. novembra 2018 o fosfinu, — mnenje z dne 14. septembra 2018 o diklorodioktilstananu, — mnjenje z dne 30. novembra 2018 o 2-etilheksil 10-etil-4,4-dioktil-7-okso-8-oksa-3,5-ditia-4-stanatetradekanoatu; [DOTE], — mnenje z dne 30. novembra 2018 o svincu, — mnenje z dne 14. septembra 2018 o 2-butoksietanolu; etilenglikol monobutil etru, — mnenje z dne 30. novembra 2018 o m-bis(2,3-epoksipropoksi)benzenu; rezorcinol diglicidil etru, — mnenje z dne 14. septembra 2018 o tribenuron-metilu (ISO); metil 2-[N-(4-metoksi-6-metil-1,3,5-triazin-2-il)-N-metilkarbamoilsulfamoil]benzoatu, — mnenje z dne 8. junija 2018 o azoksistrobinu (ISO); metil (E)-2-{2-[6-(2-cianofenoksi)pirimidin-4-iloksi]fenil}-3-metoksiakrilatu, — mnenje z dne 9. marca 2018 o etofumezatu (ISO); (RS)-2-etoksi-2,3-dihidro-3,3-dimetilbenzofuran-5-il metansulfonatu, — mnenje z dne 30. novembra 2018 o 2,4-dinitrofenolu, — mnenje z dne 14. septembra 2018 o mezotrionu (ISO); 2-[4-(metilsulfonil)-2-nitrobenzoil]-1,3-cikloheksandionu, — mnenje z dne 30. novembra 2018 o oktilinonu (ISO); 2-oktil-2H-izotiazol-3-onu; [OIT], — mnenje z dne 14. septembra 2018 o himeksazolu (ISO); 3-hidroksi-5-metilizoksazolu, — mnenje z dne 30. novembra 2018 o heksitiazoksu (ISO); trans-5-(4-klorofenil)-N-cikloheksil-4-metil-2-okso-3-tiazolidin-karboksamidu, — mnenje z dne 9. marca 2018 o pimetrozinu (ISO); (E)-4,5-dihidro-6-metil-4-(3-piridilmetilenamino)-1,2,4-triazin-3(2H)-onu, — mnenje z dne 9. marca 2018 o imiprotrinu (ISO); reakcijski zmesi: [2,4-diokso-(2-propin-1-il)imidazolidin-3-il]metil(1R)-cis-krizantemata in [2,4-diokso-(2-propin-1-il)imidazolidin-3-il]metil(1R)-trans-krizantemata, — mnenje z dne 14. septembra 2018 o butanon oksimu; etil metil ketoksimu; etil metil keton oksimu, — mnenje z dne 8. junija 2018 o bis(α,α-dimetilbenzil) peroksidu, — mnenje z dne 9. marca 2018 o razvejanem heksatriakontanu (ISO), — mnenje z dne 30. novembra 2018 o heksil 2-(1-(dietilaminohidroksifenil)metanoil)benzoatu; heksil 2-[4-(dietilamino)-2-hidroksibenzoil]benzoatu.

(3) Za snov svinec (št. CAS 7439-92-1 in indeksni številki 082-013-00-1 (svinčev prah; [delci s premerom < 1 mm];) in 082-014-00-7 (masivni svinec; [delci s premerom ≥ 1 mm];)) je odbor RAC v svojem mnenju z dne 30. novembra 2018 predlagal uporabo iste okoljske razvrstitve za masivno obliko in obliko v prahu. Vendar glede na nižjo stopnjo raztapljanja pri masivni obliki, gnetljivo strukturo svinca, specifično namerno proizvodnjo oblike v prahu in različno okoljsko razvrstitev za masivno obliko in obliko v prahu pri obstoječih vnosih v Prilogi VI za druge kovine mora odbor RAC opraviti dodatno oceno, ali naj se za masivno obliko in obliko v prahu uporabi ista okoljska razvrstitev. Poleg tega so bili dani na voljo novi znanstveni podatki, ki kažejo, da okoljska razvrstitev za masivno obliko, kot je priporočena v mnenju odbora RAC, morda ni primerna. Zato okoljska razvrstitev za masivno obliko ne bo vključena v Prilogo VI k Uredbi (ES) št. 1272/2008, dokler odbor RAC ne poda revidiranega mnenja.

(4) Za snov 2-butoksietanol; etilenglikol monobutil eter (št. CAS 111-76-2) so bili dani na voljo novi znanstveni podatki glede razreda nevarnosti „akutna strupenost (vdihavanje)“, ki kažejo, da razvrstitev v ta razred nevarnosti, kot je priporočena v mnenju odbora RAC na podlagi starejših podatkov, morda ni primerna. Zato ta razred nevarnosti ne bi smel biti spremenjen v Prilogi VI k Uredbi (ES) št. 1272/2008, dokler odbor RAC ne poda revidiranega mnenja na podlagi novih informacij, vse druge razrede nevarnosti iz mnenja odbora RAC pa je treba vključiti.

(5) Uredbo (ES) št. 1272/2008 bi bilo zato treba ustrezno spremeniti.

(6) Skladnost z novimi ali posodobljenimi usklajenimi razvrstitvami se ne bi smela zahtevati takoj, ker dobavitelji potrebujejo določeno obdobje za prilagoditev označevanja in pakiranja snovi in zmesi novim ali pregledanim razvrstitvam ter prodajo obstoječih zalog, za katere veljajo že obstoječe regulativne zahteve. To obdobje je tudi potrebno, da se dobaviteljem zagotovi dovolj časa za sprejetje ukrepov, ki so potrebni za neprekinjeno izpolnjevanje drugih pravnih zahtev po spremembah v skladu s to uredbo. Take zahteve lahko vključujejo zahteve iz točke (f) člena 22(1) Uredbe (ES) št. 1907/2006 Evropskega parlamenta in Sveta (3) ali zahteve iz člena 50 Uredbe (EU) št. 528/2012 Evropskega parlamenta in Sveta (4).

(7) Dobavitelji pa bi morali imeti možnost, da pred datumom začetka uporabe te uredbe prostovoljno uporabljajo nove določbe o razvrščanju, označevanju in pakiranju. To je skladno s pristopom iz člena 61(2) Uredbe (ES) št. 1272/2008 –

SPREJELA NASLEDNJO UREDBO:

Člen 1 Spremembe Uredbe (ES) št. 1272/2008 Tabela 3 v delu 3 Priloge VI k Uredbi (ES) št. 1272/2008 se spremeni v skladu s Prilogo k tej uredbi.

Člen 2 Začetek veljavnosti in uporaba Ta uredba začne veljati dvajseti dan po objavi v Uradnem listu Evropske unije. Uporablja se od 1. marca 2022. Z odstopanjem od drugega pododstavka tega člena se lahko snovi in zmesi razvrščajo, označujejo in pakirajo v skladu z Uredbo (ES) št. 1272/2008, kot je spremenjena s to uredbo, že pred 1. marcem 2022.

Ta uredba je v celoti zavezujoča in se neposredno uporablja v vseh državah članicah. V Bruslju, 19. maja 2020 Za Komisijo Predsednica Ursula VON DER LEYEN

(1) UL L 353, 31.12.2008, str. 1.

(2) Mnenja so dostopna na naslednji spletni strani: https://echa.europa.eu/registry-of-clh-intentions-until-outcome/-/dislist/name/-/ecNumber/-/casNumber/-/dte_receiptFrom/-/dte_receiptTo/-/prc_public_status/Opinion+Adopted/dte_withdrawnFrom/-/dte_withdrawnTo/-/sbm_expected_submissionFrom/-/sbm_expected_submissionTo/-/dte_finalise_deadlineFrom/-/dte_finalise_deadlineTo/-/haz_addional_hazard/-/lec_submitter/-/dte_assessmentFrom/-/dte_assessmentTo/-/prc_regulatory_programme/-/.

(3) Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

(4) Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL L 167, 27.6.2012, str. 1).